pythainlp/thai_wikipedia_clean_20230101 huggingface dataset:
รถรางวลาดีวอสตอค  เป็นระบบขนส่งมวลชนรูปแบบรถรางในเมืองวลาดีวอสตอค ประเทศรัสเซีย ปัจจุบันมีความยาว 5.5 กิโลเมตร (3.4 ไมล์) ในเส้นทางหมายเลข 6 (ซาฮาลินสกายา–มินนืยโกโรดอค)
รถรางวลาดีวอสตอคเปิดเดินรถครั้งแรกเมื่อวันที่ 9 ตุลาคม พ.ศ. 2455 พ.ศ. 2534 เส้นทางมีความยาวทั้งหมด 18.4 กิโลเมตร (11.4 ไมล์) เดิมมีทั้งหมด 10 สาย แต่ปัจจุบันเหลือเพียงสาย 6 (ซาฮาลินสกายา–มินนืยโกโรดอค) ระยะทาง 5.5 กิโลเมตร (3.4 ไมล์) ส่วนเส้นทางสายอื่น ๆ ยุติการเดินรถไปแล้วตั้งแต่ พ.ศ. 2553 เป็นต้นมา เนื่องจากสภาวะเศรษฐกิจถดถอยหลังการล่มสลายของสหภาพโซเวียต
พระนางจันทะมังคละ
เดียร์มายเดียร์
เดียร์มายเดียร์  เป็นผลงานเอกซ์เทนเดดเพลย์ชุดที่ 2 ของนักร้องสัญชาติเกาหลีใต้ เฉิน มีกำหนดปล่อยบนไซต์เพลงต่าง ๆ รวมถึงทำการวางจำหน่ายในวันที่ 1 ตุลาคม พ.ศ. 2562 ภายใต้สังกัด SM เอนเตอร์เทนเมนต์ และ Dreamus เพลงโปรโมทหลักชื่อ "Shall We?" พร้อมทั้งมิวสิกวิดีโอถูกปล่อยมาคู่กันในวันที่จำหน่ายอัลบั้ม
เอเอฟซีแชมเปียนส์ลีก 2019 นัดชิงชนะเลิศ
การแข่งขัน เอเอฟซีแชมเปียนส์ลีก 2019 นัดชิงชนะเลิศ เป็นการแข่งขันนัดชิงชนะเลิศของ เอเอฟซีแชมเปียนส์ลีก 2019, เป็นครั้งที่ 38 ของทัวร์นาเมนต์ฟุตบอลระดับสูงสุดของสโมสรในทวีปเอเชียจัดตั้งขึ้นโดย สมาพันธ์ฟุตบอลเอเชีย (เอเอฟซี), และเป็นครั้งที่ 17 ภายใต้ชื่อ เอเอฟซีแชมเปียนส์ลีก.
เอเอฟซีแชมเปียนส์ลีก 2019 รอบชิงชนะเลิศ
เบร์นาโด กูเอสตา
เบร์นาโด นิโกลัส กูเอสตา (; เกิดวันที่ 20 ธันวาคม ค.ศ. 1988) เป็นนักฟุตบอลชาวอาร์เจนตินา เคยเล่นให้กับบุรีรัมย์ ยูไนเต็ด ในฤดูกาล 2563–64
กูเอสตาเป็นผู้เล่นชาวอาร์เจนตินาที่ยิงประตูในปี 2019 ได้มากที่สุดเป็นอันดับที่ 4 โดยในปีนั้น เขายิงได้ 29 ประตู เป็นรองเพียงลิโอเนล เมสซิ, เฆร์มัน กาโน, เซร์ฆิโอ อาเกวโร และเทียบเท่ากับบรายัน เฟร์นันเดซ
ในเดือนธันวาคม ค.ศ. 2019 สโมสรฟุตบอลบุรีรัมย์ ยูไนเต็ด ในไทยลีก ได้เปิดตัว เบร์นาโด กูเอสตา ในฐานะผู้เล่นใหม่ ที่สนามช้างอารีนา อย่างเป็นทางการ ต่อมาในวันที่ 27 ธันวาคม ค.ศ. 2019 กูเอสตา ลงเล่นนัดแรกให้กับสโมสร และยิงหนึ่งประตูในนัดกระชับมิตร ช่วยให้บุรีรัมย์เปิดบ้านเอาชนะไปได้ 2–0 ต่อมาในวันที่ 21 มกราคม ค.ศ. 2020 กูเอสตา ทำประตูแรกในนามสโมสรอย่างเป็นทางการ ในเอเอฟซีแชมเปียนส์ลีก 2020 รอบคัดเลือกรอบที่สอง ช่วยให้บุรีรัมย์เปิดบ้านเอาชนะ นครโฮจิมินห์ ไปได้ 2–1 ผ่านเข้าสู่รอบเพลย์ออฟได้สำเร็จ
รถรางฮ่องกง
รถรางฮ่องกง  เป็นระบบขนส่งมวลชนรูปแบบรถรางรางแคบบนเกาะฮ่องกง ดำเนินกิจการโดยอาร์เอทีพี เดฟ ทรานส์เดฟ เอเชีย (RATP Dev Transdev Asia) โดยเชื่อมการเดินทางจากระหว่างย่านเคนเนดีทาวน์ (Kennedy Town) กับย่านซ้าวเก๊ย์ว๊าน (Shau Kei Wan) และมีทางย่อยที่วิ่งผ่านย่านแฮปปีวัลเลย์ (Happy Valley)
รถรางฮ่องกงระบบขนส่งมวลชนแห่งแรก ๆ ให้บริการครั้งแรก ตั้งแต่ ค.ศ. 1904 ช่วงยุคอาณานิคมสหราชอาณาจักร โดยเป็นรถรางไฟฟ้ามาตั้งแต่แรกเริ่ม ไม่เคยใช้รถรางเทียมม้าหรือรถรางไอน้ำมาก่อน มีรางสองชั้นให้บริการรถจำนวนมากที่สุดในโลก และเป็นหนึ่งในไม่กี่แห่งที่ยังใช้รถรางชนิดนี้
มารี เบิร์นเนอร์
ทางหลวงแผ่นดินหมายเลข 3648
ทางหลวงแผ่นดินหมายเลข 3648 หรือ ถนนเลี่ยงเมืองแกลง เป็นทางหลวงแผ่นดินขนาด 2-4 ช่องจราจร ก่อสร้างขึ้นเพื่อแบ่งเบาภาระการจราจรบนถนนสุขุมวิท ช่วงผ่านตัวอำเภอแกลง จังหวัดระยอง. โดยจุดเริ่มต้นของถนนอยู่ที่ถนนสุขุมวิท กิโลเมตรที่ 264+757 ตำบลวังหว้า อำเภอแกลง จังหวัดระยอง ผ่านทางหลวงแผ่นดินหมายเลข 344 ก่อนไปสิ้นสุดที่ถนนสุขุมวิท ประมาณกิโลเมตรที่ 271+900 ที่ตำบลทางเกวียน อำเภอแกลง จังหวัดระยอง เป็นเส้นทางในความรับผิดชอบของแขวงทางหลวงระยอง
เมื่อวันที่ 23 ตุลาคม พ.ศ. 2541 มีการออกพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงแผ่นดินหมายเลข 3 สายกรุงเทพมหานคร - ตราด ตอนทางเลี่ยงเมืองแกลง ในท้องที่อำเภอแกลง จังหวัดระยอง พ.ศ. 2541 โดยจากแผนที่แนบท้ายจะเห็นว่าแนวเส้นทางเริ่มต้นตั้งแต่ ทางหลวงแผ่นดินหมายเลข 3161 (ในขณะนั้น) อำเภอแกลง จนถึงทางหลวงแผ่นดินหมายเลข 3 ที่อำเภอแกลงเช่นกัน แต่แนวเส้นทางจริงนั้น มีจุดเริ่มต้นที่แยกถนนสุขุมวิท ที่ตำบลวังหว้า อำเภอแกลง และไปสิ้นสุดเส้นทางที่แยกถนนสุขุมวิท ที่ตำบลทางเกวียน อำเภอแกลง
การรับประกันภัย
การรับประกันภัย  คือ บริการโดยสถาบันการเงินขนาดใหญ่ เช่น ธนาคาร, การประกันภัย, หรือ Investment house รับประกันการชำระเงินให้ในกรณีเกิดความเสียหาย หรือผลขาดทุนทางการเงิน และยอมรับความเสี่ยงทางการเงินสำหรับการรับผิดที่เกิดขึ้นจากการรับประกันนั้น การรับประกันภัยอาจเกิดขึ้นในสถานการณ์เช่น การประกันภัย, การออกจำหน่ายหลักทรัพย์ในการเสนอขายหลักทรัพย์แบบทั่วไป, หรือการกู้ยืมจากธนาคาร บุคคลหรือสถาบันที่ตกลงที่จะจำหน่ายหลักประกันขั้นต่ำของบริษัทเพื่อค่าบำเหน็จ เรียกว่า Underwriter
คำนี้มีที่มาจากตลาดประกันภัย Lloyd's of London โดยนายธนาคารผู้ยอมรับความเสี่ยงที่ถูกมอบหมาย (ในอดีต หมายถึงการเดินทางทางทะเล ซึ่งมีความเสี่ยงจากการอัปปางของเรือ) เพื่อแลกกับเบี้ยประกันภัย จะเขียนชื่อของตนใต้ข้อมูลความเสี่ยงที่เขียนไว้บนสลิปของ Lloyd ที่จัดทำขึ้นเพื่อจุดประสงค์นี้
การจัดจำหน่ายหลักทรัพย์ (Securities underwriting).
การจัดจำหน่ายหลักทรัพย์เป็นกระบวนการที่ธนาคารการลงทุนระดมเงินลงทุนจากนักลงทุนในนามของบรรษัทหรือรัฐบาลที่ออกหลักทรัพย์ (ทั้งตราสารทุน และตราสารหนี้) กิจกรรมของผู้จัดจำหน่ายหลักทรัพย์ (Underwriter) จะเกิดขึ้นระหว่างการเสนอขายหลักทรัพย์แบบทั่วไปในตลาดแรก
กระบวนการนี้เป็นวิธีการกระจายหลักทรัพย์ที่ออกจำหน่ายใหม่ เช่น หุ้น หรือพันธบัตร ให้แก่นักลงทุน ซึ่งเมื่อสมาคมหรือกลุ่มของธนาคารจัดจำหน่าย หมายถึงได้รับความเสี่ยงจากการกระจายหลักทรัพย์ โดยหากธนาคารไม่สามารถหานักลงทุนที่เพียงพอได้ จะต้องถือหลักทรัพย์ไว้เอง ผู้จัดจำหน่ายได้รับรายได้จากส่วนต่างของราคา ระหว่างราคาที่จ่ายให้ผู้ออกหลักทรัพย์ กับที่เรียกเก็บจากนักลงทุนหรือจากผู้ทำงานในตลาดหุ้นที่ซื้อไป
ความเสี่ยง, การผูกขาด และผลตอบแทน.
ผู้จัดจำหน่ายและผู้ออกหลักทรัพย์อาจเลือกที่จะทำข้อตกลงแบบผูกขาด โดยผู้ออกหลักทรัพย์อาจตกลงให้ผู้จัดจำหน่ายเป็นตัวแทนแบบผูกขาดในการขายตราสารหลักทรัพย์เริ่มแรก แลกกับการที่ผู้ออกหลักทรัพย์จะได้รับราคาจ่ายล่วงหน้าที่สูงขึ้น หรือเงื่อนไขอื่นๆ ที่เห็นชอบร่วมกัน ดังนั้นแม้จะมีผู้ซื้อรายอื่นมาติดต่อผู้ออกหลักทรัพย์โดยตรงเพื่อขอซื้อ ผู้ออกหลักทรัพย์ก็จะขายผ่านผู้จัดจำหน่ายที่มีข้อตกลงแบบผูกขาดร่วมกันเท่านั้น
การพิจารณาสินเชื่อ.
ในการธนาคาร มีการพิจารณาโดยวิเคราะห์เครดิตโดยละเอียดเพื่อการให้เงินกู้ โดยอาศัยข้อมูลเครดิตจากผู้กู้ ซึ่งการพิจารณาดังกล่าวจะเกิดขึ้นในหลายด้าน:
ไดยะ เซโตะ
ไดยะ เซะโตะ (Daiya Seto 瀬戸大也 ;เกิดเมื่อวันที่ 24 พฤษภาคม 2537) เป็นนักว่ายน้ำชาวญี่ปุ่นในรายการเดี่ยวท่าผสม ท่าผีเสื้อ ท่ากรรเชียง และฟรีสไตล์ เขาได้รับเหรียญทองในการแข่งขันเดี่ยวผสม 400 เมตร ในการแข่งขัน world short course championships ปี 2012 2014 และ 2016 รวมถึงการแข่งขัน world long course championships ปี 2013 2015 เซะโตะเป็นเจ้าของสถิติโลกรายการท่าผีเสื้อ 200 เมตร และสถิติเอเชียในรายการเดี่ยวท่าผสม 400 เมตร
เซะโตะเป็นนักกีฬาว่ายน้ำชาวเอเชียคนแรกที่เป็นแชมป์โลกรายการเดี่ยวท่าผสม
จังหวัดสุรินทร์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดสุรินทร์ พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 8 เขตเลือกตั้ง ซึ่งลดลงจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสุรินทร์
เขตการเลือกตั้งที่ 1 ประกอบไปด้วยอำเภอเมืองสุรินทร์ (เฉพาะตำบลนอกเมือง ตำบลตระแสง ตำบลสวาย ตำบลนาบัว ตำบลเฉนียง ตำบลเทนมีย์ ตำบลตาอ็อง ตำบลสำโรง ตำบลสลักได ตำบลราม ตำบลบุฤๅษี ตำบลเมืองที และเทศบาลตำบลเมืองที) และอำเภอปราสาท (เฉพาะตำบลเชื้อเพลิง ตำบลทมอ และตำบลโคกยาง)
เขตการเลือกตั้งที่ 2 ประกอบไปด้วยอำเภอเมืองสุรินทร์ (เฉพาะเทศบาลเมืองสุรินทร์ ตำบลคอโค ตำบลท่าสว่าง ตำบลเพี้ยราม ตำบลกาเกาะ ตำบลตั้งใจ ตำบลนาดี ตำบลแกใหญ่ และตำบลแสลงพันธ์) อำเภอเขวาสินรินทร์ และอำเภอศีขรภูมิ (เฉพาะตำบลแตลและตำบลช่างปี่)
เขตการเลือกตั้งที่ 3 ประกอบไปด้วยอำเภอชุมพลบุรี อำเภอท่าตูม และอำเภอรัตนบุรี (เฉพาะตำบลกุดขาคีม)
เขตการเลือกตั้งที่ 4 ประกอบไปด้วยอำเภอรัตนบุรี (ยกเว้นตำบลกุดขาคีม) อำเภอสนม อำเภอโนนนารายณ์ และอำเภอสำโรงทาบ (เฉพาะตำบลกระออม)
เขตการเลือกตั้งที่ 5 ประกอบไปด้วยอำเภอจอมพระ อำเภอศีขรภูมิ (เฉพาะตำบลหนองบัว ตำบลคาละแมะ ตำบลเขวาใหญ่ ตำบลตรึม ตำบลหนองขวาว ตำบลนารุ่ง ตำบลยาง และตำบลกุดหวาย) และอำเภอสำโรงทาบ (ยกเว้นตำบลกระออม)
เขตการเลือกตั้งที่ 6 ประกอบไปด้วยอำเภอศีขรภูมิ (เฉพาะเทศบาลตำบลระแงง เทศบาลตำบลผักไหม ตำบลระแงง ตำบลจารพัต ตำบลตรมไพร และตำบลหนองเหล็ก) อำเภอลำดวน อำเภอศรีณรงค์ และอำเภอสังขะ (เฉพาะตำบลทับทัน ตำบลขอนแตก ตำบลพระแก้ว และตำบลตาคง)
เขตการเลือกตั้งที่ 7 ประกอบไปด้วยอำเภอบัวเชด อำเภอสังขะ (เฉพาะเทศบาลตำบลสังขะ ตำบลสังขะ ตำบลบ้านซบ ตำบลดม ตำบลเทพรักษา ตำบลตาตุม ตำบลบ้านจารย์ ตำบลสะกาด และตำบลกระเทียม) อำเภอกาบเชิง (เฉพาะเทศบาลตำบลกาบเชิง ตำบลตะเคียน ตำบลคูตัน และตำบลด่าน) และอำเภอปราสาท (เฉพาะเทศบาลตำบลกันตรวจระมวล และตำบลบ้านไทร)
เขตการเลือกตั้งที่ 8 ประกอบไปด้วยอำเภอพนมดงรัก อำเภอปราสาท (เฉพาะเทศบาลตำบลกังแอน เทศบาลตำบลนิคมปราสาท ตำบลกังแอน ตำบลปราสาททนง ตำบลไพล ตำบลประทัดบุ ตำบลสมุด ตำบลทุ่งมน ตำบลปรือ ตำบลตานี ตำบลโชคนาสาม ตำบลโคกสะอาด ตำบลบ้านพลวง ตำบลหนองใหญ่ และตำบลตาเบา) และอำเภอกาบเชิง (เฉพาะตำบลแนงมุดและตำบลโคกตะเคียน)
ตง ต้า ลี่
ตง ต้า ลี่  เป็นอดีตนักกีฬาฟันดาบชายชาวจีนและปัจจุบันเป็นนักแสดงและพิธีกร ตงลี่เกิดวันที่ 23 สิงหาคม พ.ศ.2536 ที่เซี่ยงไฮ้ สาธารณรัฐประชาชนจีน เขาได้รับการฝึกฝนกีฬาฟันดาบมาตั้งแต่เด็ก จนเข้าเป็นนักฟันดาบทีมชาติจีนมาตั้งแต่ปี 2558 และเขายังมีผลงานในวงการบันเทิงเขาได้เข้าร่วมรายการเรียลลิตี้โชว์ของ Mango TV รายการ "Dad, Where are We Going?" ในปี 2559 ตั้งแต่นั้นมาตงลี่ก็ได้เปิดตัวรายการส่วนตัวของเขาและเข้าร่วมในโครงการการแสดงอย่างอื่นด้วย
ในปี 2561 เขาลาออกจากนักฟันดาบทีมชาติและเข้าสู่วงการบันเทิงอย่างเป็นทางการ เขาเป็นนักกีฬาฟันดาบทีมชาติจีนระหว่างปี 2015-2018
พระแม่วินายกี
วินายกี ทรงเป็นเทวีในศาสนาฮินดูที่มีพระเศียรเป็นช้าง ทั้งตำนานและพระลักษณะของพระองค์ไม่ได้ถูกบันทึกไว้อย่างชัดเจน นักวิชาการสามารถเรียนรู้เรื่องราวของพระองค์ผ่านรูปเคารพและงานเขียนฮินดูเกี่ยวกับพระองค์ซึ่งมีอยู่น้อยมาก
โดยทั่วไปแล้วพระองค์เกี่ยวข้องกับพระคเณศ เทพเจ้าแห่งปัญญาที่ทรงพระเศียรเป็นช้าง พระนามของพระองค์มีหลากหลาย เช่น สตรีคเณศ, วินายกี, คชณณา ("พักตร์รูปช้าง"), วิฆเณศวรี (หรือ พิฆเณศวรี) และ คเณศนี ล้วนเป็นรูปสตรีของพระนามพระคเณศ ทั้ง วินายก, คชณน, วิฆเณศวร (พิฆเณศวร) และ คเณศ จึงเชื่อกว่าพระวินายกีทรงเป็นปางสตรีของพระคเณศ
พระแม่วินายกีบางครั้งพบเป็นหนึ่งใน 64 โยคินี หรือ พระแม่มาตฤกาเทวี อย่างไรก็ตาม นักวิชาการบางส่วนเชื่อว่าเทวรูปลักษณะสตรีที่มีเศียรเป็นช้างนี้เป็นเทพเจ้าสามองค์ที่ไม่ใช่องค์เดียวกัน คือ ปางศักติของพระคเณศ, องค์หนึ่งในพระมาตฤกา และโยคินีในทางตันตระ
ในความเชื่อของไชนะและพุทธ มีเทวีพระนามว่า “วินายกี” หรือ “คณปติหฤทัย” (ดวงพระหฤทัยของพระคเณศ) เป็นเทวีอีกองค์หนึ่งในความเชื่อของทั้งสองศาสนา
จังหวัดชัยนาทในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดชัยนาท พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
คะแนนรวมเฉพาะจังหวัดชัยนาท.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดชัยนาท
เขตการเลือกตั้งที่ 1 ประกอบไปด้วยจังหวัดชัยนาท ทั้งจังหวัด
ในภายหลังประชุมคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของนางนันทนา สงฆ์ประชา และนายมณเฑียร สงฆ์ประชา ว่าที่ ส.ส.เขต 1 จังหวัดชัยนาท พรรคชาติไทยเป็นเวลา 1 ปี (การแจกใบแดง) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดชัยนาท โดยกำหนดวันเลือกตั้งใหม่คือวันที่ 27 มกราคม 2551
ซึ่งในกรณีที่ถูกใบแดงและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนางนันทนา สงฆ์ประชา และนายมณเฑียร สงฆ์ประชา ทั้งนี้พรรคชาติไทยไม่สามารถส่งผู้สมัครคนใหม่ลงแทนได้
รุ่งรัตน์ เหม็งพานิช
รุ่งรัตน์ เหม็งพานิช เกิด 9 เมษายน พ.ศ. 2539 หรือชื่อเล่นว่า ไข่มุก เป็นนักร้องชาวไทย มีชื่อเสียงมาจากการเข้าร่วมประกวดความสามารถในรายการ เดอะวอยซ์ไทยแลนด์ ซีซั่นที่ 4 เมื่อ พ.ศ. 2558 โดยผ่านเข้ารอบ 16 คนสุดท้าย เป็นตัวแทนทีมโจอี้บอย จบชั้นมัธยมศึกษาจาก โรงเรียนมัธยมวัดสิงห์ สายศิลป์-ภาษาอังกฤษ และได้รับทุนความสามารถพิเศษ ด้านศิลปินจากมหาวิทยาลัยสยามหลักสูตรปริญญาตรีศิลกรรมศาสตรบัณฑิต สาขาดนตรี เอกขับร้อง วิทยาลัยดนตรีและศิลปะการแสดง SCA (Superstar College of Arts)
ปัจจุบัน ไข่มุกรุ่งรัตน์ มีช่องยูทูบแชนแนลของตัวเองว่า Kaimook Snickke สำหรับลงคลิปร้องเพลงคัฟเวอร์
เดอะวอยซ์ไทยแลนด์ ซีซั่นที่ 4.
ไข่มุก รุ่งรัตน์ ได้เข้ามาประกวดรายการ เดอะวอยซ์ไทยแลนด์ ซีซั่นที่ 4 ทีมโจอี้บอย ในปี2558
เพลง Feat.
พงศ์กวิน จึงรุ่งเรืองกิจ
นายพงศ์กวิน จึงรุ่งเรืองกิจ (ชื่อเล่น : โฟม) (เกิด 9 กรกฎาคม พ.ศ. 2523) สมาชิกสภาผู้แทนราษฎรแบบบัญชีรายชื่อ และอดีตกรรมการบริหารพรรคพลังประชารัฐ
พงศ์กวิน จึงรุ่งเรืองกิจ (ชื่อเดิม : พีรเจต จึงรุ่งเรืองกิจ) เกิดเมื่อวันที่ 9 กรกฎาคม พ.ศ. 2523 ที่กรุงเทพมหานคร เป็นบุตรของนายโกมล และ นางยาใจ จึงรุ่งเรืองกิจ โดยเป็นหลานชายของนายสุริยะ จึงรุ่งเรืองกิจ และเป็นลูกพี่ลูกน้องกับนายธนาธร จึงรุ่งเรืองกิจ สำเร็จการศึกษาระดับปริญญาตรี วิศวกรรมศาสตรบัณฑิต สาขาวิศวกรรมโยธา จากวิทยาลัยวิศวกรรมศาสตร์ มหาวิทยาลัยรังสิต และ ปริญญาโท บริหารธุรกิจมหาบัณฑิต จาก คณะบริหารธุรกิจ มหาวิทยาลัยรังสิต สมรสกับ นางกรณ์ภัสสร จึงรุ่งเรืองกิจ มีบุตร 1 คน
พงศ์กวิน เริ่มต้นทำงานด้านการบริหารธุรกิจ ด้วยตำแหน่งประธานกรรมและกรรมการบริษัท อาทิ บริษัท จีเดค จำกัด, บริษัท ไออีซี กรีน เอนเนอร์ยี่ จำกัด, บริษัท ไออีซี บิซิเนส พาร์ทเนอร์ส จำกัด และบริษัท ไออีซี สระแก้ว 1 จำกัด
พงศ์กวิน เข้าสู่วงการการเมืองด้วยการเป็นกรรมการบริหารพรรคพลังประชารัฐ เมื่อ พ.ศ. 2561 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปีถัดมา
พงศ์กวิน จึงรุ่งเรืองกิจ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ธีระยุทธ วานิชชัง
ธีระยุทธ วานิชชัง (เกิด 21 ธันวาคม พ.ศ. 2498) อดีตสมาชิกสภาผู้แทนราษฎรจังหวัดอุดรธานี 2 สมัย และกรรมการผู้ช่วยรัฐมนตรีประจำกระทรวงอุตสาหกรรม
ธีระยุทธ วานิชชัง เกิดเมื่อวันที่ 21 ธันวาคม พ.ศ. 2498 เขาสำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยรามคำแหง เมื่อ พ.ศ. 2521, หลักสูตรประกาศนียบัตรวิชาชีพกฎหมายชั้นสูง สภาทนายความ ใน พ.ศ. 2542 และผ่านการอบรมหลักสูตรประกาศนียบัตรชั้นสูงการบริหารงานภาครัฐและกฎหมายมหาชน (ปรม.) รุ่นที่ 1 สถาบันพระปกเกล้า สมรสกับนางนำพร วานิชชัง อดีตผู้สมัคร ส.ส. อุดรธานี
ธีระยุทธ เริ่มต้นทำงานเป็นนักกฎหมายและเจ้าของสำนักงานทนายความ Inter Asia Law Office อีกทั้งยังเคยได้รับตำแหน่งผู้จัดการสภาอุตสาหกรรมแห่งประเทศไทย กลุ่มท้องที่จังหวัดสงขลา และผู้จัดการบริษัท สงขลาร่วมทุนไทย – แคนาเดียน จำกัด นอกจากนี้ยังเคยดำรงตำแหน่งประธานชมรมศิษย์เก่าสถาบันวิชาชีพกฎหมายชั้นสูง สภาทนายความ และนายกสมาคมศิษย์เก่าสถาบันเทคโนโลยี ไทย – เยอรมัน ขอนแก่น (ส่วนกลาง)
ธีระยุทธ เข้าสู่วงการการเมือง ด้วยการได้รับเลือกเป็นสมาชิสภาผู้แทนราษฎรจังหวัดอุดรธานี ครั้งแรก ใน พ.ศ. 2544 สังกัดพรรคไทยรักไทย ซึ่งได้รับเลือกตั้งติดต่อกันรวม 2 สมัย
ธีระยุทธ วานิชชัง ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เทศบาลตำบลหงาว (จังหวัดระนอง)
เทศบาลตำบลหงาว เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่บางส่วนของหมู่ที่ 1 และ 2 ของตำบลหงาว ในอำเภอเมืองระนอง จังหวัดระนอง เดิมมีฐานะเป็นสุขาภิบาลหงาวที่จัดตั้งขึ้นใน พ.ศ. 2516 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 2,475 คน
พื้นที่เทศบาลตำบลอยู่บริเวณทิศใต้ของอำเภอเมืองระนอง อยู่ห่างจากที่ว่าการอำเภอเมืองระนองประมาณ 13.1 กิโลเมตร ห่างจากศาลากลางจังหวัดระนองประมาณ 6.8 กิโลเมตร และอยู่ห่างจากกรุงเทพมหานครประมาณ 593 กิโลเมตรตามทางหลวงแผ่นดินหมายเลข 4 และ 1 ชั่วโมง 10 นาที ถึงกรุงเทพมหานครผ่านทางท่าอากาศยานระนอง มีพื้นที่รับผิดชอบทั้งหมด 1.85 ตารางกิโลเมตรหรือคิดเป็น 1,156.25 ไร่
จังหวัดปทุมธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดปทุมธานี พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 6 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตการเลือกตั้งที่ 1 ประกอบไปด้วยอำเภอเมืองปทุมธานี (เฉพาะตำบลหลักหก ตำบลบ้านใหม่ ตำบลบางกะดี ตำบลบางปรอก ตำบลบ้านกลาง ตำบลบ้านกระแชง ตำบลบางพูด และตำบลสวนพริกไทย) และอำเภอคลองหลวง (เฉพาะตำบลคลองหนึ่ง)
เขตการเลือกตั้งที่ 2 ประกอบไปด้วยอำเภอสามโคก อำเภอลาดหลุมแก้ว และอำเภอเมืองปทุมธานี (เฉพาะตำบลบ้านฉาง ตำบลบางหลวง ตำบลบางเดื่อ ตำบลบางคูวัด และตำบลบางขะแยง)
เขตการเลือกตั้งที่ 3 ประกอบไปด้วยอำเภอคลองหลวง (ยกเว้นตำบลคลองหนึ่ง) และอำเภอหนองเสือ (เฉพาะตำบลบึงชำอ้อ)
เขตการเลือกตั้งที่ 4 ประกอบไปด้วยอำเภอเมืองปทุมธานี (เฉพาะตำบลบางพูน) และอำเภอธัญบุรี (เฉพาะตำบลประชาธิปัตย์ ตำบลบึงยี่โถ และตำบลรังสิต)
เขตการเลือกตั้งที่ 5 ประกอบไปด้วยอำเภอลำลูกกา (เฉพาะตำบลคูคต ตำบลลาดสวาย และตำบลบึงคำพร้อย)
เขตการเลือกตั้งที่ 6 ประกอบไปด้วยอำเภอหนองเสือ (ยกเว้นตำบลบึงชำอ้อ) อำเภอธัญบุรี (เฉพาะตำบลลำผักกูด ตำบลบึงสนั่น และตำบลบึงน้ำรักษ์) และอำเภอลำลูกกา (เฉพาะตำบลบึงคอไห ตำบลพืชอุดม ตำบลลำไทร ตำบลบึงทองหลาง และตำบลลำลูกกา)
ผู้เล่นในฟุตบอลชิงแชมป์สโมสรโลก 2019
แต่ละทีมใน ฟุตบอลชิงแชมป์สโมสรโลก 2019 มีชื่อผู้เล่น 23 คน (หนึ่งจากสามจะต้องเป็นผู้รักษาประตู). ฟีฟ่าได้ประกาศรายชื่อผู้เล่นเมื่อวันที่ 5 ธันวาคม พ.ศ. 2562.
อัล-ฮิลาล.
เมื่อวันที่ 11 ธันวาคม พ.ศ. 2562, Nawaf Al Abed แทนที่อาการบาดเจ็บของ Salman Al-Faraj.
ผู้จัดการทีม: Răzvan Lucescu
อัล-ซัดด์.
ผู้จัดการทีม: ชาบี
แอ็สเปร็องส์เดอตูว์นิส.
ผู้จัดการทีม: Moïne Chaâbani
ฟลาเมนกู.
ผู้จัดการทีม: Jorge Jesus
อีเยิงแกนสปอร์.
ผู้จัดการทีม: Félix Tagawa
ในขณะที่มีชื่อในผู้เล่น, ลอฟเรน, เอลเลียต และ บริวสเตอร์ ไม่ได้เดินทางสู่ประเทศกาตาร์ที่จะได้ลงเล่นในทัวร์นาเมนต์.
ผู้จัดการทีม: เยือร์เกิน คล็อพ
มอนเตร์เรย์.
ผู้จัดการทีม: Antonio Mohamed
ไดยะ เซะโตะ
รีการ์ดู บูแวนู
รีการ์ดู บูแวนู ดา ซิลวา (; เกิดวันที่ 15 สิงหาคม ค.ศ. 1987) เป็นนักฟุตบอลชาวบราซิล โดยเล่นในตำแหน่งกองหน้า
ในเดือนธันวาคม ค.ศ. 2019 สโมสรฟุตบอลบุรีรัมย์ ยูไนเต็ด ในไทยลีก ได้เปิดตัว รีการ์ดู บูแวนู ในฐานะผู้เล่นใหม่ ที่สนามช้างอารีนา อย่างเป็นทางการ ต่อมาในวันที่ 27 ธันวาคม ค.ศ. 2019 บูแวนู ลงเล่นนัดแรกให้กับสโมสร ในนัดกระชับมิตรที่บุรีรัมย์เปิดบ้านเอาชนะไปได้ 2–0 ต่อมาในวันที่ 11 มกราคม ค.ศ. 2020 บูแวนู ทำประตูแรกในนามสโมสรอย่างไม่เป็นทางการ ในนัดกระชับมิตรที่บุรีรัมย์เปิดบ้านเอาชนะ ไปได้ 2–1 ต่อมาในวันที่ 21 มกราคม ค.ศ. 2020 บูแวนู ทำประตูแรกในนามสโมสรอย่างเป็นทางการ ในเอเอฟซีแชมเปียนส์ลีก 2020 รอบคัดเลือกรอบที่สอง ช่วยให้บุรีรัมย์เปิดบ้านเอาชนะ นครโฮจิมินห์ ไปได้ 2–1 ผ่านเข้าสู่รอบเพลย์ออฟได้สำเร็จ ต่อมาในวันที่ 22 กุมภาพันธ์ ค.ศ. 2020 บูแวนูทำประตูแรกในไทยลีก ฤดูกาล 2563 ช่วยให้บุรีรัมย์เปิดบ้านเอาชนะไปได้ 4–0 ต่อมาในวันที่ 26 กุมภาพันธ์ ค.ศ. 2020 บูแวนูทำประตูที่ 2 ในลีก ในนัดที่บุรีรัมย์บุกพ่าย ที่มิตรผลสเตเดียม 3–4
Ricardo Bueno
อะเกะโบโนะ
หน่วยแอลไพน์
หน่วยแอลไพน์  เป็นหน่วยสำรองทหารราบพิเศษของกองกำลังป้องกันอิสราเอล ภายใต้คำสั่งของกองบัญชาการเหนือ ซึ่งเชี่ยวชาญในการสงครามภูเขา, การสงครามหิมะ และการสงครามภูมิประเทศที่ยากลำบากในแนวรบด้านเหนือ โดยเฉพาะภูเขาเฮอร์มอน
พลไต่เขามีความเชี่ยวชาญในหลาย ๆ ด้านของการสงครามหิมะ ซึ่งรวมถึงการยิงและการโจมตีขณะไถลบนสกี และสโนว์แคท (รถสำหรับวิ่งบนหิมะ) ที่สร้างตามประสงค์, กลยุทธ์การป้องกัน และอื่น ๆ โดยหน่วยนี้ได้รับการก่อตั้งขึ้นในปี ค.ศ. 1983 การฝึกอบรมของหน่วยมักจะดำเนินการโดยสมาชิกของมาร์คอสอินเดีย, กองกำลังชายแดนพิเศษ/กอร์ข่า และหน่วยจู่โจมพิเศษกองทัพบกเนปาล/กองพลน้อยหมายเลข 10
อุปกรณ์มาตรฐานของพวกเขาประกอบด้วยปืนเล็กยาวจู่โจมเอ็ม 4 คาร์ไบน์, ปืนเล็กยาวจู่โจมใหม่ของอิสราเอล ทาวอร์ ทาร์-21, ปืนกลเบา "เนเกฟ" รวมถึงปืนไรเฟิลซุ่มยิง ซึ่งส่วนใหญ่เป็นเอ็ม 24 และเอสอาร์-25
สโมสรฟุตบอลการท่าเรือ เอฟซี บี
พระเจ้าบรมวงศ์เธอ พระองค์เจ้าปราโมช กรมขุนวรจักรธรานุภาพ
พระเจ้าราชวรวงศ์เธอ พระองค์เจ้าประยงค์ กรมขุนธิเบศวร์บวร
พระเจ้าบรมวงศ์เธอ พระองค์เจ้าสุบรรณ กรมขุนภูวนัยนฤเบนทราธิบาล
พระเจ้าบรมวงศ์เธอ พระองค์เจ้าคเนจร กรมหมื่นอมเรนทรบดินทร์
พระเจ้าบรมวงศ์เธอ พระองค์เจ้ามรกฎ กรมขุนสถิตย์สถาพร
พระเจ้าบรมวงศ์เธอ พระองค์เจ้าชุมสาย กรมขุนราชสีหวิกรม
พระเจ้าบรมวงศ์เธอ พระองค์เจ้าชมพูนุท กรมขุนเจริญผลพูลสวัสดิ์
หลวงพ่อสำเภาทอง
วิลเฮล์ม ไคเทิล
เพาล์ ลุดวิจ เอวัลด์ ฟอน ไคลสท์
กึนเทอร์ ฟอน คลูเกอ
เกออร์ก ฟอน คึชเลอร์
การพิจารณาเนือร์นแบร์กครั้งหลัง
วิลเฮล์ม ริทเทอร์ ฟอน ลีบ
วิลเฮล์ม ลิสท์
แอริช ฟอน มันชไตน์
วัลเทอร์ ฟอน ไรเชอเนา
แอร์วิน รอมเมิล
แกร์ด ฟอน รุนด์ชเตดท์
แฟร์ดีนันด์ เชอร์เนอร์
มักซีมีเลียน ฟอน ไวชส์
แอร์วิน ฟอน วิทซ์เลเบิน
โรแบร์ท ริทเทอร์ ฟอน ไกรม์
แอร์ฮาร์ด มิลช์
แอริช แรเดอร์
ฮูโก ชแปร์เริล
ซินพยูชินเมดอ
พระนางซินพยูชินเมดอ (, ; รู้จักในพระนาม ซินพยูชินเม  , แปลว่า "นางพญาช้างเผือก", ประมาณ คริสต์ทศวรรษ 1550 – 1601/02) พระอัครมเหสีของพระเจ้านรธาเมงสอแห่งล้านนา จาก ค.ศ. 1579 ถึง 1601/02 พระนางเป็นพระราชมารดาของกษัตริย์ถึง 3 พระองค์ของล้านนาคือ พระทุลอง , พระช้อย  และพระชัยทิพ
พระนางซินพยูชินเมดอเป็นพระราชธิดาพระองค์ใหญ่ของ ตะโดธรรมราชาที่ 2 อุปราชแห่งเมืองแปรและพระอัครมเหสี สาลินมิบะยา พระนางสันนิษฐานว่าประสูติประมาณ ค.ศ. 1552 ทางฝั่งพระมารดาของพระนางสืบเชื้อสายมาจากเชื้อพระวงศ์ อังวะ และ แปร ทางฝั่งพระบิดาของพระนาง พระนางเป็นพระราชนัดดาของ พระเจ้าบุเรงนอง พระนางมีพระขนิษฐาร่วมพระมารดา มินตะยาเมดอ มีพระอนุชาและพระขนิษฐาต่างพระมารดาอีก 8 พระองค์
มินตะยาเมดอ
พระนางมินตะยาเมดอ  เป็นพระมเหสีของพระเจ้านันทบุเรงแห่งราชวงศ์ตองอูของพม่าจาก ค.ศ. 1581 ถึง 1599 พระเจ้านันทบุเรงเป็นพระญาติชั้นที่ 1 ของพระนาง พระนางกับพระราชสวามีไม่มีพระราชโอรสธิดา
หลังจากพระเจ้านันทบุเรงสูญเสียพระราชอำนาจใน ค.ศ. 1599 พระนางถูกกวาดต้อนไปอยู่ ตองอู นานนับ 10 ปีจนถึง ค.ศ. 1610 ในวันที่ พระเจ้าอะเนาะเพะลูนสามารถพิชิตนะฉิ่นเหน่าง์ กษัตริย์ผู้สถาปนาตนแห่งตองอู ได้มีพระบัญชาให้พระมเหสีมีนทเวแห่งตองอูและพระนางนัตชินเมดอ รวมถึงพระนางมินตะยาเมดอกลับอังวะ พร้อมคืนสถานะเดิมของแต่ละองค์
จากฝั่งพระมารดาของพระนาง พระนางสืบสายเชื้อพระวงศ์จากอังวะและแปร พระนางเป็นพระธิดาพระองค์เล็กของตะโดธรรมราชาที่ 2 อุปราชแห่งเมืองแปรและเป็นพระราชนัดดาของพระเจ้าบุเรงนอง
มหาเทวีแห่งตองอู
มหาเทวีแห่งตองอู  พระมเหสีของ พระเจ้าเมงจีโย ปฐมกษัตริย์แห่ง ราชวงศ์ตองอู พระนางเป็นที่รู้จักในพระนาม วดีมิบะยา  ในวันที่ 11 เมษายน ค.ศ. 1511 พระเจ้าเมงจีโยได้ประกอบพระราชพิธีบรมราชาภิเษก พระองค์ได้พระราชทานพระอิสริยยศมหาเทวีแก่พระนาง พระนางไม่มีพระโอรส-ธิดา
สอเนียนอู
สอเนียนอู  พระราชมารดาของ พระเจ้าอลองพญา ปฐมกษัตริย์แห่ง ราชวงศ์โก้นบอง ของ พม่า พระนางได้รับพระราชทานพระอิสริยยศมหาเทวีเมื่อพระโอรสองค์ที่ 2 ได้ขึ้นเป็นกษัตริย์
สเวทซิกทีน
เฟาคา 1602 เลโอพาร์ท
รถถังเบา เฟาคา 1602 เลโอพาร์ท เป็นภาพวาดต้นแบบของยานพาหนะลาดตระเวนของเยอรมนีที่ถูกออกแบบตั้งแต่ปลายปี ค.ศ. 1941 จนถึงเดือนมกราคม ค.ศ. 1943 ด้วยมีกำหนดการผลิตเป็นลำดับจากเดือนเมษายน ค.ศ. 1943 แต่โครงการนี้กลับถูกปล่อยละเลยก่อนต้นแบบแรกจะเสร็จสมบูรณ์ในเดือนมกราคมของปีเดียวกันนั้น เหตุผลคือมันไม่เป็นไปตามความต้องการสำหรับยานพาหนะ ค.ศ. 1944
พระเจ้าราชวรวงศ์เธอ พระองค์เจ้าจรูญโรจน์เรืองศรี กรมหมื่นจรัสพรปฏิภาณ
พระราชวรวงศ์เธอ พระองค์เจ้ารัชนีแจ่มจรัส กรมหมื่นพิทยาลงกรณ์
พระเจ้าบรมวงศ์เธอ พระองค์เจ้าดิลกนพรัฐ กรมหมื่นสรรควิไสยนรบดี
พระเจ้าบรมวงศ์เธอ พระองค์เจ้าจันทรทัตจุฑาธาร กรมหมื่นวิวิธวรรณปรีชา
พระเจ้าบรมวงศ์เธอ พระองค์เจ้านพวงศ์ กรมหมื่นมเหศวรศิววิลาส
พระเจ้าบรมวงศ์เธอ พระองค์เจ้าดารากร กรมหมื่นศรีสุเทพ
แมดิสัน
แมดิสัน  เป็นเมืองหลวงของรัฐวิสคอนซิน ในสหรัฐ และเป็นเมืองศูนย์กลางของเดนเคาน์ตี จากข้อมูล 1 กรกฎาคม ค.ศ. 2017 แมดิสันมีประชากร 255,214 คน เป็นเมืองใหญ่เป็นอันดับ 2 ของรัฐวิสคอนซิน เป็นรองมิลวอกี และเป็นเมืองใหญ่เป็นอันดับ 82 ของสหรัฐ
เมืองก่อตั้งในปี ค.ศ. 1829 บนคอคอดระหว่างทะเลสาบโมโนนาและทะเลสาบเมนโดตา ชื่อแมดิสันตั้งชื่อตามเมืองหลวงของวิสคอนซินเทร์ริทอรีในปี 1836 แล้วจึงเป็นเมืองหลวงของรัฐวิสคอนซิน เมื่อได้เข้าสู่สหภาพในปี 1848 ในปีเดียวกันนี้ ได้มีการก่อตั้งมหาวิทยาลัยวิสคอนซินในแมดิสันและรัฐบาลแห่งชาติ เมืองเป็นที่รู้จักเรื่อง ทะเลสาบ ร้านอาหาร เครือข่ายสวนสาธารณะและเส้นทางจักรยาน ซึ่งระบบสวนหลายสวนออกแบบโดยภูมิสถาปนิก จอห์น โนเลน
พระเจ้าบรมวงศ์เธอ พระองค์เจ้าทับ กรมหมื่นจิตรภักดี
เพียร์
เพียร์ ( ; Lakota: "čhúŋkaške", "ป้อมปราการ") เป็นเมืองหลวงของรัฐเซาท์ดาโคตา สหรัฐ และเป็นเคาน์ตีซีตของฮิวส์เคาน์ตี มีประชากร 13,646 คน จากการสำรวจประชากรปี ค.ศ. 2010 เป็นเมืองหลวงที่มีประชากรน้อยที่สุดอันดับ 2 ของสหรัฐ โดยเมืองที่น้อยที่สุดคือ มอนต์พีเลียร์ ในรัฐเวอร์มอนต์ และเป็นเมืองมีประชากรเป็นอันดับ 8 ของรัฐเซาท์ดาโคตา
เมืองก่อตั้งในปี 1880 ทางฝั่งตะวันออกของแม่น้ำมิสซูรีตรงข้ามกับป้อมเพียร์ เมืองเพียร์ได้เป็นเมืองหลวงรัฐเซาท์ดาโคตาเมื่อวันที่ 2 พฤศจิกายน ค.ศ. 1889 ซึ่งท้าชิงกับฮูรอน และชนะไปด้วยสถานที่ตั้งซึ่งมีสภาพภูมิศาสตร์ที่อยู่กลางรัฐ
แมดิสัน (รัฐวิสคอนซิน)
แอนะไฮม์
แอนะไฮม์  เป็นนครในออเรนจ์เคาน์ตี รัฐแคลิฟอร์เนีย เป็นส่วนหนึ่งของมหานครลอสแอนเจลิส จากข้อมูลสำมะโนประชากรปี 2010 นครมีประชากร 336,265 คน เป็นนครที่มีประชากรมากที่สุดในออเรนจ์เคาน์ตี และเป็นอันดับ 10 ในรัฐแคลิฟอร์เนีย แอนะไฮม์ยังมีพื้นที่เป็นอันดับ 2 ของออเรนจ์เคาน์ตี เป็นรองเออร์ไวน์ นครยังเป็นที่รู้จักเรื่องสวนสนุก ศูนย์ประชุม และทีมกีฬาทีมใหญ่ 2 ทีมคือทีมไอซ์ฮอกกี แอนะไฮม์ ดักส์ และทีมเบสบอล ลอสแอนเจลิส แองเจิลส์
แอนะไฮม์ก่อตั้งโดยครอบครัวชาวเยอรมัน 50 ครอบครัวในปี ค.ศ. 1857 และได้รับสถานะเป็นนครเป็นเมืองที่ 2 ในลอสแอนเจลิสเคาน์ตี เมื่อ 18 มีนาคม ค.ศ.1876 ซึ่งต่อมาออเรนจ์เคาน์ตีได้แยกออกจากลอสแอตเจลิสเคาน์ตีในปี 1889 แอนะไฮม์ยังคงเป็นสังคมกสิกรรมที่ใหญ่ จนกระทั่งดิสนีย์แลนด์เปิดในปี 1955 ทำให้มีการก่อสร้างโรงแรมขึ้นหลายแห่งบริเวณนี้ และต่อมาก็มีเขตที่พักอาศัยตามมา เมืองยังพัฒนาเป็นศูนย์กลางอุตสาหกรรม ผลิตเครื่องใช้อิเลกทรอนิกส์ ชิ้นส่วนเครื่องบิน และผลไม้กระป๋อง
แอนะไฮม์ (รัฐแคลิฟอร์เนีย)
แอนาไฮม์
อนาไฮม์
มี่นโญซาน
มี่นโญซาน  เป็นพระราชบิดาของพระเจ้าอลองพญา ปฐมกษัตริย์แห่งราชวงศ์โก้นบองของพม่า พระองค์เป็นนายบ้านมุกโชโบที่สืบเชื้อสายจากตระกูลที่ปกครองหุบเขามู่มาตั้งแต่คริสต์ศตวรรษที่ 15 พระองค์ได้รับพระอิสริยยศ "สิริมหาธัมมราชา" หลังจากพระโอรสขึ้นเป็นกษัตริย์
เลจุนมิบะยา